**Приложение № 1 към заповед № РД-15-08-18/26.07.2024 г.**

# **КРИТЕРИИ**

за провеждане на подбор при мобилност по чл. 81 а от Закона за държавния служител за длъжността „главен експерт” в отдел „Радиационен контрол“, дирекция „Обществено здраве”

Провеждане на събеседване с допуснатите кандидати за оценяване на професионалните и деловите им качества, в процеса на което се вземат предвид следните критерии: степента, в която кандидатът е показал компетентностите, необходими за ефективно изпълнение на заеманата длъжност, а именно:

  аналитична компетентност — събиране, обработване и анализ на информация и предлагане на ефективни решения;

* работа в екип — ефективно участие в екипи, които работят в сътрудничество за постигане на обща цел на инспекцията;
* комуникативна компетентност - ясно и убедително разяснява сложни въпроси, идеи и понятия. Ефективен обмен на информация и ясно изразяване;
* ориентация към резултати — постигане на високи резултати в съответствие с поставените цели и изисквания на отдела/дирекцията;
* професионална компетентност - професионални знания и умения, които са необходими за успешно изпълнение на длъжността, в това число преминати обучения, специализации, квалификационни курсове относими към изпълнението на длъжността през последните три години;
* фокус към клиента (вътрешен/външен) - познава интересите и очакванията на клиентите/потребителите на услугите и дейностите, които дирекцията/отдела предоставя;
* дигитална компетентност — създаване цифрово съдържание/текст, таблици, изображения/ в поне един формат чрез дигитални инструменти и редактира съдържание, създадено от други.

 Кандидатите се оценяват съгласно посочените критерии в оценъчна карта с оценка от 1 до 5 за всеки критерий, като 5 е най-високата, а 1 е най-ниската оценка. Членовете на комисията попълват оценъчна карта за всеки кандидат. Индивидуалната оценка на всеки кандидат от събеседването от отделен член на комисията се определя като сбор от оценките по критериите, разделен на броя на критериите. Резултатът от събеседването на кандидата е средноаритметична величина от оценките на членовете на комисията. При изчисленията резултатът се закръглява до два знака след десетичната запетая.

5 – напълно отговаря на изискванията за длъжността;

4 – в голяма степен отговаря на изискванията за длъжността;

3 – в средна степен отговаря на изискванията за длъжността;

2 – в малка степен отговаря на изискванията за длъжността;

1 – не отговаря на изискванията за длъжността.

За успешно издържали подбора се считат кандидатите, получили резултат от събеседването не по-малък от „4“.

**Д-Р ЧАВДАР МАНОВ (П)**

*Директор на Регионална здравна инспекция-Враца*